	
Via Palliativa, o. z. 


S T A N O V Y 


Článok I.
Všeobecné ustanovenia

1. Názov občianskeho združenia:  Via Palliativa, o.z.    
Občianske združenie okrem celého názvu používa aj skrátený názov Via Palliativa.  
1. Sídlo občianskeho združenia: Vajnorská 1348/6, 831 04 Bratislava.
1. Via Palliativa, o.z. je samostatnou právnickou osobou založenou podľa zákona č. 83/1990 Zb. o združovaní občanov v znení neskorších predpisov, ktoré pôsobí na území Slovenskej republiky.
1. Via Palliativa, o.z. (v texte ďalej aj „občianske združenie“ alebo  „združenie“)  je nepolitické, dobrovoľné, výberové, záujmové združenie fyzických a právnických osôb.
1. Via Palliativa, o.z. môže byť členom iných národných alebo medzinárodných mimovládnych organizácií (združení) podobného záujmového zamerania.

Článok II.
Poslanie občianskeho združenia 

Poslaním občianskeho združenia je zlepšenie kvality života nevyliečiteľne chorých osôb pacientov a ich rodín, pričom centrom paliatívneho záujmu nie je nevyliečiteľné ochorenie, ale samotný pacient – človek osoba so svojimi fyzickými, psychickými, sociálnymi a duchovnými potrebami. 

Článok III.
Ciele a aktivity občianskeho združenia 

1. Cieľom občianskeho združenia je: 
a) sprevádzať fyzické osoby s nevyliečiteľným ochorením (v texte ďalej aj „pacienti“), ako aj ich príbuzných, 
b) podporovať odborné vzdelávanie zdravotníckych pracovníkov a podporné profesie multidisciplinárneho tímu v oblasti paliatívnej medicínystarostlivosti, 
c) šíriť osvetu o paliatívnej starostlivosti,
d) podporovať rozvoj osvetových aktivít a  sprístupnenie paliatívnej  starostlivosti pre  pacientov a ich rodiny v domácom prostredí. 
2. Formy aktivít na podporu a dosiahnutie cieľov občianskeho združenia sú: 
a) podpora služieb psychologického, duchovného, sociálneho a smútkového poradenstva pre dospelých, aj pre deti po strate blízkej osoby, a to osobnou, online, telefonickou alebo mailovou formou, 
b) vytváranie a prevádzkovanie osvetovo informačných webových portálov zameraných na témy starostlivosti o preterminálne a terminálne chorých osôb, paliatívnej starostlivosti, smútenia a s tým súvisiacich tém,  
c) publikácia, preklad, tlač a distribúcia informačných, odborných a terapeutických materiálov o paliatívnej starostlivosti, starostlivosti o nevyliečiteľne chorých, sprevádzaní zomierajúcich, o smrti a smútení, ktoré môžu pacientom, zdravotníkom, starajúcim sa osobám, rodinám a blízkym pomôcť vyrovnať sa so situáciami, ktoré záver života a strata blízkej osoby prináša,
d) organizovanie rozlúčkových obradov a spomienkových stretnutí s cieľom terapeutického zdieľania skúseností pre fyzické osoby a rodiny so skúsenosťou straty,
e) organizovanie odborných seminárov a konferencií pre zdravotníkov a pomáhajúcich pracovníkov ohľadom najnovších poznatkov z oblasti paliatívnej starostlivosti, psychológie, sociálnej a spirituálnej podpory nevyliečiteľne chorých pacientov a ich rodín, 
f) organizovanie odborného vzdelávania pre zdravotníkov s cieľom rozvoja kompetencií v komunikácii s dlhodobo a/alebo nevyliečiteľne chorým pacientom, jeho rodinou a blízkymi,
g) organizovanie osvetových, kultúrnych, športových podujatí, workshopov a iných aktivít pre odbornú i laickú verejnosť s cieľom zvyšovania povedomia o paliatívnej starostlivosti, 
h) spolupráca so samosprávou, štátnou správou, organizáciami, združeniami, odbornými spoločnosťami a partnerskými organizáciami na lokálnej, regionálnej, národnej aj nadnárodnej úrovni za účelom naplnenia cieľov združenia, 
i) prenajímanie, zriaďovanie alebo spravovanie nehnuteľností a zariadení potrebných na realizáciu cieľov a činností združenia.
j) akákoľvek iná zákonom povolená činnosť, ktorá vedie k plneniu cieľov združenia a na ktorej sa spôsobom uvedeným v týchto stanovách členovia združenia dohodli.
3. Všetky ciele a aktivity občianskeho združenia  budú realizované  v súlade s platnými právnymi predpismi, normami Slovenskej republiky a s príslušnými povoleniami.

Článok IV.
Členstvo, práva a povinnosti členov

1. Členstvo v občianskom združení je dobrovoľné. Členom môže byť každá fyzická a právnická osoba, ktorá súhlasí so stanovami združenia a ktorého prijatie potvrdí najvyšší orgán občianskeho združenia. 
2. Členstvo v občianskom združení vzniká prijatím člena príslušným orgánom na základe žiadosti uchádzača o členstvo. V žiadosti o členstvo musí uchádzač o členstvo uviesť, že sa oboznámil so stanovami združenia.
3. Členstvo v občianskom združení zaniká dňom doručenia písomného oznámenia člena o vystúpení zo združenia, alebo dňom ústneho vyhlásenia o vystúpení na zasadnutí najvyššieho orgánu, vylúčením príslušným orgánom združenia, zánikom združenia, alebo smrťou člena, resp. zánikom člena - právnickej osoby. 
4. Členovia občianskeho združenia majú práva:
a) podieľať sa na činnosti združenia,
b) voliť a byť volení do orgánov združenia,
c) kontaktovať orgány združenia a predkladať im podnety, podávať sťažnosti a žiadať tieto orgány o predloženie stanoviska, 
d) byť informovaní o činnosti a o rozhodnutiach orgánov združenia.
5. Členovia občianskeho združenia majú povinnosti:
a) dodržiavať stanovy združenia,
b) pomáhať pri plneníaktívne prispievať k napĺňaniu cieľov združenia, podľa svojich možností,
c) platiť členské príspevky,
d) ochraňovať a zveľaďovať majetok združenia.
1. Vylúčenie člena z občianskeho združenia je možné, len ak člen svojou činnosťou poškodzuje záujmy občianskeho združenia alebo nedodržiava platné  stanovy.

Článok V.
Orgány občianskeho združenia

1. Orgánmi združenia sú:
a) najvyšší orgán – členská schôdza,
b) výbor združenia, 
c) štatutárny orgán – predseda.
2. Najvyšší orgán - členská schôdza:
a) tvoria ho všetci členovia združenia,
b) schvaľuje zmeny a doplnky stanov,
c) volí a odvoláva všetky ostatné orgány združenia,
d) rozhoduje o zásadných otázkach činnosti, schvaľuje plán činnosti združenia a rozpočet,
e) schvaľuje prijatie nových členov a vylúčenie členov,
f)  rozhoduje o výške členského príspevku,
g) rozhoduje o zrušení a/alebo zlúčení združenia,
h) zvoláva ho štatutárny orgán, resp. nadpolovičná väčšina členov podľa potreby, najmenej však raz za dva roky,
i) je uznášaniaschopný ak sa ho zúčastní nadpolovičná väčšina členov, 
j) zasadá minimálne jedenkrát ročne alebo podľa aktuálnej potreby, ak o členskú schôdzu požiadajú minimálne traja členovia združenia.
3.    Výbor združenia
       a) tvoria ho minimálne traja členovia združenia – predseda, podpredseda 
           a sekretár (asistent)
       b) predsedom výboru združenia môže byť len člen združenia – lekár so 
           špecializáciou v špecializačnom odbore paliatívna medicína, 
a) členovia výboru sú volení na funkčné obdobie dvoch rokov; funkcia člena výboru vzniká dňom zvolenia najvyšším orgánom a zaniká dňom jeho odvolania, vzdania sa alebo smrťou, 
c) pripravuje návrhy a správy združenia,
d) zasadá minimálne jedenkrát za kalendárny štvrťrok alebo podľa potreby na základe požiadania predsedu.  
4. Štatutárny orgán - predseda:
a) predsedom môže byť len člen združenia – lekár so špecializáciou v špecializačnom odbore paliatívna medicína;, predseda združenia je súčasne aj predsedom výboru združenia,
b) zabezpečuje a riadi činnosť združenia medzi zasadnutiami najvyššieho orgánu,
c) zastupuje združenie navonok a koná v jeho mene samostatne, písomnosti za združenie podpisuje tak, že k svojmu menu pripojí dodatok svojej funkcie
d) v prípade neprítomnosti je oprávnený splnomocniť iného člena výboru v rozsahu svojich kompetencii
e) je volený na funkčné obdobie dvoch rokov; jeho funkcia vzniká dňom zvolenia najvyšším orgánom a zaniká dňom jeho odvolania, vzdania sa alebo smrťou, 
f) za výkon funkcie môže byť priznaná náhrada nevyhnutných výdavkov, 
g) pre naplnenie jednotlivých cieľov občianskeho združenia štatutárny orgán môže menovať poradné orgány, ktorých rozhodnutia majú len odporúčajúci charakter.
5. Pre naplnenie jednotlivých cieľov občianskeho združenia štatutárny orgán môže menovať poradné orgány, ktorých rozhodnutia majú len odporúčajúci charakter. 


Článok VI.
Zásady hospodárenia

1. Občianske združenie hospodári s nehmotným, hmotným, hnuteľným a nehnuteľným majetkom za účelom dosahovania cieľov združenia a na zabezpečenie jeho vlastnej činnosti.
2. Hospodárenie sa riadi všeobecne záväznými predpismi platnými pre tento typ organizácie.
3. Zdrojmi majetku občianskeho združenia sú:
a) príjmy z vlastnej činnosti, 
b) členské príspevky,
c) dary,
d) dotácie,
e) granty,
f) príspevky projektov zo štátnych a európskych agentúr a fondov, resp. iných medzinárodných agentúr alebo sponzorov,
g) účelové prostriedky získané na plnenie cieľov a činností združenia,
h) iné príjmy v súlade so všeobecne záväznými právnymi predpismi a príslušnými povoleniami.
6. Výnosy z hospodárenia občianskeho združenia budú použité podľa rozhodnutia najvyššieho orgánu - členskej schôdze a môžu byť použité len na podporu cieľov a činnosti združenia.
7. V záujme vytvárania vlastných zdrojov na zabezpečenie svojho poslania a realizáciu cieľov združenia má združenie možnosť vykonávať podnikateľskú činnosť v doplnkovom rozsahu ako svoju vedľajšiu činnosť. Prostriedky získané z podnikania združenia budú vynaložené na hlavnú činnosť, na ktorú bolo združenie založené. Doplnková podnikateľská činnosť združenia je realizovaná v súlade so všeobecne záväznými predpismi.
8. Pri zrušení občianskeho združenia rozhoduje o ďalšom využití jeho majetkuspôsobe majetkového vysporiadania najvyšší orgán - členská schôdza - nadpolovičnou väčšinou hlasov všetkých členov.

Článok VII.
Záverečné ustanovenia

1. Občianske združenie vzniká dňom registrácie na Ministerstve vnútra Slovenskej republiky.
2. Stanovy občianskeho združenia Via palliativa, o.z. nadobúdajú platnosť a účinnosť dňom ich vzatia na vedomie Ministerstvom vnútra Slovenskej republiky.
3. Občianske združenie  môže zaniknúť: 
a) dobrovoľným rozpustením alebo 
b) zlúčením s iným občianskym združením na základe a podľa rozhodnutia najvyššieho orgánu -  členskej schôdze alebo 
c) na základe právoplatného rozhodnutia Ministerstva vnútra Slovenskej republiky o jeho rozpustení podľa § 12 ods. 1 písm. b) zákona č. 83/1990 Zb. o združovaní občanov v znení neskorších predpisov. Rozhodnutie o zrušení združenia bude oznámené Ministerstvom Slovenskej republiky v zmysle znenia platných právnych predpisov.
4. Znenie týchto stanov bolo schválené na členskej schôdzi občianskeho združenia dňa 3.11.2025 a týmto dňom nadobúdajú platnosť. Stanovy nadobúdajú účinnosť dňom doručenia oznámenia Ministerstvom vnútra Slovenskej republiky o tom, že tieto stanovy vzalo na vedomie.





V Bratislave dňa 1.12.2025

